கருப்பையா முத்துசாமி

கருப்பையா முத்துசாமி, (மலாய்: Karupaiya Muthusami; ஆங்கிலம்: Karupaiya s/o Muthusami;  சீனம்: 卡魯派亞穆圖薩米); (பிறப்பு: 4 பிப்ரவரி 1953; இறப்பு: 16 நவம்பர் 2022), என்பவர் ஓர் அரசியல்வாதி; மலேசியா, கெடா, பாடாங் செராய் (Padang Serai) தொகுதியின் முன்னாள் நாடாளுமன்ற உறுப்பினர் ஆவார்.

இவர் பாடாங் செராய் தொகுதியில் 2018-ஆம் ஆண்டு தொடங்கி நவம்பர் 2022 வரையில் மக்களவை உறுப்பினராகச் சேவை செய்தவர். 15-ஆவது மலேசியப் பொதுத் தேர்தல் பிரசாரத்தில் ஈடுபட்டிருந்த போது மாரடைப்பு ஏற்பட்டதால் காலமானார்.

பாக்காத்தான் ஹரப்பான் கூட்டணியின் ஒரு கட்சியான மக்கள் நீதிக் கட்சியின் பாடாங் செராய் தொகுதித் தலைவராகவும் இருந்தார். இவர் முன்னாள் மலேசிய ஆயுதப் படையில் சேவை செய்தவர்.

பொது

அத்துடன் இவர் மலேசிய இந்திய ஆயுதப் படை உறுப்பினர்களின் (Malaysian Indian Armed Forces - PERIM) புரவலராகப் பதவி வகித்தவர்; புக்கிட் மெர்தாஜாம் தமிழ்ப் பள்ளியின் முதுகலைக் கல்வி கழகத்தின் (Institute of Postgraduate Studies - IPS) வாரியக் குழுவின் உறுப்பினரும் ஆகும்.

இவர் ஒரு தமிழார்வலர். கெடா மாநிலத்தில் பாடாங் செராய்; கூலிம்; புக்கிட் மெர்தாஜாம் போன்ற இடங்களில் உள்ள தமிழ்ப்பள்ளிகளுக்கு நிறைய உதவிகள் செய்து உள்ளார்.

 தனிப்பட்ட வாழ்க்கை 

2022 நவம்பர் 16-ஆம் தேதி பொதுத் தேர்தல் பிரசாரத்தில் ஈடுபட்டிருந்த போது கருப்பையா முத்துசாமி மாரடைப்பால் காலமானார்.

அவர் பாடாங் செராய் நாடாளுமன்ற உறுப்பினராக இரண்டாவது முறையாக போட்டியிடும் முயற்சியில் ஈடுபட்டு இருந்தார். அவர் பாக்காத்தான் ஹரப்பான் அணியின் மக்கள் நீதிக் கட்சியைப் பிரதிநிதித்து தேர்தலில் போட்டியிட்டார். 2018 முதல் 2022 வரையில், இறக்கும் வரை நான்கு ஆண்டுகள் நாடாளுமன்ற உறுப்பினராகப் பணியாற்றினார்.

அவர் இறந்த அதே நாளில், மலேசியத் தேர்தல் ஆணையம் (Election Commission of Malaysia) அவரின் குடும்பத்தினருக்கு இரங்கல் தெரிவித்தது. பாடாங் செராய் தேர்தலின் தேதிகளை முடிவு செய்வதற்காக இரண்டு நாட்களுக்குப் பிறகு ஒரு சிறப்புக் கூட்டத்தை நடத்தும் என்றும் தெரிவித்தது.

 அரசியல் 
+ மலேசிய நாடாளுமன்றம் Results only available from the 2004 Malaysian general election|2004 election. Percentage figures based on total turnout. Percentage figures based on total turnout.ஆண்டுதொகுதிவாக்குகள்%எதிர்க்கட்சிவாக்குகள்%வாக்குகள்பெரும்பான்மை%2018P17 பாடாங் செராய், கெடா rowspan="3"   கருப்பையா முத்துசாமி (பி.கே.ஆர்)31,72437.40%லியோங் யோங் கோங் (ம.சீ.ச)15,44918.20%70,9118,81383.59%முகமது சப்ரி ஒஸ்மான்(பாஸ்)22,91127.00%

பாடாங் செராய் நாடாளுமன்றத் தொகுதியின் தமிழர்கள்

பாடாங் செராய் நாடாளுமன்றத் தொகுதியை 2008-ஆம் ஆண்டில் இருந்து, கடந்த 13 ஆண்டுகளாகத் தமிழர்கள் தக்க வைத்துக் கொண்டு வருகின்றனர். இந்தத் தொகுதியில் மலாய்க்காரர்களும், சீனர்களும் அதிகமான வாக்காளர்களாக இருந்தாலும் மூன்று முறை தமிழர்களைத் தேர்ந்து எடுத்து மலேசிய நாடாளுமன்றத்திற்கு அனுப்பி வைத்து இருக்கிறார்கள்.

மலேசிய நாடாளுமன்றத்தின் மக்களவையில் 2008-ஆம் ஆண்டில் இருந்து 2021-ஆம் ஆண்டு வரையில் பாடாங் செராய் நாடாளுமன்றத் தொகுதியைப் பிரதிநிதித்த தமிழர்கள்:

 பாடாங் செராய் நாடாளுமன்ற உறுப்பினர்கள் நாடாளுமன்றம்  ஆண்டுகள்  உறுப்பினர்  கட்சி 12-ஆவது நாடாளுமன்றத் தொடர்  2008 – 2011  கோபாலகிருஷ்ணன் நாகப்பன்  பி.கே.ஆர். 2011–2013  சுயேச்சை 13-ஆவது நாடாளுமன்றத் தொடர்  2013 – 2018  ந. சுரேந்திரன் நாகராஜன்  பி.கே.ஆர். 14-ஆவது நாடாளுமன்றத் தொடர்  2018 – 16.11.2022  கருப்பையா முத்துசாமி  பாக்காத்தான் ஹரப்பான்  பி.கே.ஆர்.

பாடாங் செராய் தமிழ்ப்பள்ளிகள்

மலேசியா; கெடா; கூலிம் மாவட்டம் (Kulim District); பாடாங் செராய் துணை மாவட்டத்தில் 4 தமிழ்ப்பள்ளிகள் உள்ளன. 658 மாணவர்கள் பயில்கிறார்கள். 69 ஆசிரியர்கள் பணியாற்றுகிறார்கள்.

பள்ளிஎண்இடம்பள்ளியின்பெயர்மலாய்பள்ளியின்பெயர்தமிழ்அஞ்சல் குறியீடுவட்டாரம்மாணவர்கள்ஆசிரியர்கள்KBD5043புக்கிட் சிலாரோங் தோட்டம்SJK(T) Ladang Bukit Selarongபுக்கிட் சிலாரோங் தோட்டத் தமிழ்ப்பள்ளி09400பாடாங் செராய்7114KBD5044பாடாங் செராய்SJK(T) Ladang Henriettaஎன்றேட்டா தோட்டத் தமிழ்ப்பள்ளி 09400பாடாங் செராய்29625KBD5046பாடாங் மேகாSJK(T) Ladang Padang Meihaபாடாங் மேகா தமிழ்ப்பள்ளி09400பாடாங் செராய்11512KBD5047பொக்கோக் ஜம்புSJK(T) Ladang Victoriaவிக்டோரியா தோட்டத் தமிழ்ப்பள்ளி 09400பாடாங் செராய்17618

மேலும் காண்க
 பாடாங் செராய்
 பாடாங் செராய்#பாடாங் செராய் தமிழர்கள்

 மேற்கோள்கள் 

பகுப்பு:1953 பிறப்புகள்
பகுப்பு:2022 இறப்புகள்
பகுப்பு:மலேசியாவில் அரசியல்
பகுப்பு:மலேசிய அரசியல்வாதிகள்
பகுப்பு:மலேசியத் தமிழ் அரசியல்வாதிகள்